L’Agrupació Musical Los Silos celebra un concert d’intercanvi amb la Societat Musical de Calles
2025-07-24

La música de banda arribarà novament, el pròxim cap de setmana, a Burjassot. La Casa de Cultura acollirà un concert d’intercanvi a càrrec de la Banda Sènior de l’Agrupació Musical Los Silos i la Societat Musical de Calles. Un concert que compta amb la col·laboració de la Regidoria de Cultura i Joventut, dirigida per Javier Naharros.

Serà el diumenge 2 d’octubre, a partir de les 12.00 hores, quan comence a sonar el repertori preparat per la banda convidada amb temes com Evocació, d’E. Cebrián o Concerto d’Amore, de J. de Haan, sota la direcció de Carlos Martínez.

Per part seua, la Banda Sènior de l’Agrupació Musical Los Silos interpretarà Educandos de Benejúzar, de José Aparicio, The Sound of Music, de Richard Rodgers o New York, New York, de John Kander, entre altres. Sempre sota la direcció de Javier López Salón.

La jornada musical finalitzarà amb la interpretació, per part de totes dues formacions, del pasdoble Els poblets, de Miguel Torrens.